Darvino Kordiljera
Darvino Kordiljera (isp. Cordillera Darwin) – kalnagūbris pietų Čilėje ir Argentinoje, pietrytinėje Ugnies Žemės salos dalyje. Įsiterpusi tarp Biglio sąsiaurio ir Almirantasgo įlankos. Tęsiasi iš vakarų į rytus nuo Sarmjento kalno iki Jendegajos slėnio. Aukštis iki 2469 m (Šipono kalnas). Darvino Kordiljera yra pietinė Andų kalnų pratąsa. Kalnus dengia ledynai (bendras jų plotas >2300 km²). Čilei priklausanti Darvino Kordiljeros dalis saugoma Alberto de Agostinio nacionaliniame parke. Kalnai pavadinti gamtininko Čarlzo Darvino, keliavusio po apylinkes „Biglio“ ekspedicijos metu, garbei.